قوزئی کوره، بوتون اعتراض‌لارا باخمایا‌راق نوکلئر سیناق‌لارینی داوام ائتدیریر.
پیونگیانگ رهبرلیگی، بازار (دونن) آخشامی دالبادال 4 موشک سیناغی رئاللاشدیردی.
ژاپون دنیزینه دوشن موشک‌لرین جوغرافی مسافه‌سی قیسا اولسا دا سیاسی مسافه‌سی سون درجه اوزون ایدی.
بو سبب‌دن ایلک اعتراض آمریکادان گلدی.
خاریجی ایشلر ناظیرلیگین‌دن ائدیلن آچیقلامادا،
"آمریکا، گوره دموکراتیک خالق جمهورباشقای‌نین بیرلشمیش میللت‌لر تشکیلاتی‌نین امنیت شوراسی‌نین پروژه‌لرینی پوزا‌راق بو گئجه رئاللاشدیردیغی بالیستیک راکت سیناغینی گوجلو شکیلده قیناییر." دئییلدی.
ناظیرلیک ایسپیکر وکیلی مارک تونر، آمریکانین، اؤزونو و موتتفیق‌لرینی سالدیری‌لارا قارشی قوروماق و بو تهدیدی آرا‌دان قال‌دیرماق اوچون بوتون ایمکان‌لارینی ایستیفاده ائتمه‌یه حاضیر اولدوغونو آچیقلادی.
ژاپون و جنوبی گوره ده یئنی موشک سیناق‌لاری سببین‌دن قوزئی کوره‌نی قینادی.
